CELEX: 32017D2165
Language: bg
Date: 2017-11-17 00:00:00
Title: Решение за изпълнение (ЕС) 2017/2165 на Комисията от 17 ноември 2017 година за одобряване на плановете за ликвидиране на африканската чума по свинете при дивите свине в някои области в Чешката република (нотифицирано под номер С(2017) 7536) (Текст от значение за ЕИП. )

21.11.2017   
            
            
               BG
            
            
               Официален вестник на Европейския съюз
            
            
               L 304/55
            
         РЕШЕНИЕ ЗА ИЗПЪЛНЕНИЕ (ЕС) 2017/2165 НА КОМИСИЯТА
   от 17 ноември 2017 година
   за одобряване на плановете за ликвидиране на африканската чума по свинете при дивите свине в някои области в Чешката република
   
      
         (нотифицирано под номер С(2017) 7536)
      
   
   (само текстът на чешки език е автентичен)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/60/ЕО на Съвета от 27 юни 2002 г. за определяне на специфични разпоредби за борба с африканската чума по свинете и за изменение на Директива 92/119/ЕИО относно болестта на Тешен и африканската чума по свинете (1), и по-специално член 16, параграф 1, втора алинея от нея,
   като има предвид, че:
   
               (1)
            
            
               С Директива 2002/60/ЕО се предвиждат минималните мерки на Съюза, които трябва да бъдат приети за борба с африканската чума по свинете, в т.ч. мерки, които трябва да се приложат, ако бъде потвърден случай на африканска чума по свинете при диви свине.
            
         
               (2)
            
            
               През 2017 г. Чешката република уведоми Комисията за случаи на африканска чума по свинете при диви свине и предприе мерките за контрол на болестта, изисквани по силата на Директива 2002/60/ЕО.
            
         
               (3)
            
            
               С оглед на епидемиологичната ситуация и в съответствие с Директива 2002/60/ЕО Чешката република представи на Комисията план за ликвидиране на африканската чума по свинете („плана за ликвидиране“).
            
         
               (4)
            
            
               С цел да се установят подходящи мерки за контрол на здравето на животните и да се предотврати по-нататъшното разпространение на болестта, в приложението към Решение за изпълнение 2014/709/ЕС на Комисията (2) бе установен списък на Съюза на високорискови области. Приложението към Решение за изпълнение 2014/709/ЕС бе наскоро изменено с Решение за изпълнение (ЕС) 2017/1850 на Комисията (3), за да се вземат предвид, наред с другото, неотдавнашните случаи на африканска чума по свинете при дивите свине в Чешката република и в части I и II от посоченото приложение сега се съдържат заразените области в Чешката република.
            
         
               (5)
            
            
               Комисията разгледа плана за ликвидиране и установи, че той отговаря на изискванията, посочени в член 16 от Директива 2002/60/ЕО. Поради това той следва да бъде съответно одобрен.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Одобрява се представеният на 24 октомври 2017 г. от Чешката република план за ликвидиране на африканската чума по свинете сред популациите от диви свине в заразените области в тази държава членка.
   Член 2
   Чешката република въвежда в сила законовите, подзаконовите и административните разпоредби за прилагането на плана за ликвидиране, посочен в член 1, до 1 декември 2017 г.
   Член 3
   Адресат на настоящото решение е Чешката република.
   
      Съставено в Брюксел на 17 ноември 2017 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 192, 20.7.2002 г., стр. 27.
   
      (2)  Решение за изпълнение 2014/709/ЕС на Комисията от 9 октомври 2014 г. относно мерките за контрол на здравето на животните във връзка с африканската чума по свинете в някои държави членки и за отмяна на Решение за изпълнение 2014/178/ЕС (ОВ L 295, 11.10.2014 г., стр. 63).
   
      (3)  Решение за изпълнение (ЕС) 2017/1850 на Комисията от 11 октомври 2017 година за изменение на Решение за изпълнение 2014/709/ЕС относно мерките за контрол на здравето на животните във връзка с африканската чума по свинете в някои държави членки (ОВ L 264, 13.10.2017 г., стр. 7).